Handlingsplan for Kvås barnehage

Innledning

Denne langtidsplanen har ansatte i barnehagen arbeidet med over tid. Her har vi kommet frem til konkrete mål og gjennom føring på hvordan vi skal arbeide med forskjellige områder i barnehagen.

Vi vil at dette skal være et redskap for de ansatte og en informasjon til foreldre og andre om det arbeidet vi gjør i barnehagen.

Dette er en langtidsplan og den vil vi skal vare til 2016, men den vil bli revurdert hvert år.

Omsorg og oppdragelse

*”Barn har rett til omsorg og skal møtes med omsorg”* (Rammeplanen)

Vi mener at å gi omsorg til barna er med på å utvikle deres evne til empati.

Vi ønsker at barna skal oppleve en trygg og god barnehage som preges av nærhet, gode ord, glede, humor og omtanke for hverandre

Mål:

* Alle barn skal bli sett
* Vi skal ha rammer og grenser som vi syns er akseptable, og i nær forståelse og samarbeid med barnets hjem

Hvordan gjør vi dette:

* Møte barn og foreldre i garderoben
* En fast primærkontakt til alle barn
* Legge vekt på individuell tilpasning, snakke om hva vi tror barnet trenger
* Snakke positivt til barnet
* Gi kos og nærhet
* Ha et bevisst og tydelig forhold til grensesetting
* Bruke tid med barna, skape gode relasjoner
* Daglig kontakt med foreldre ved avskjed

Lek

*”Leken skal ha en fremtredende plass i barns liv i barnehage*”(Rammeplanen)

Vi bor på et sted der ikke alle har lekekamerater rett på utsida døra. Vi lever også i en tid der det er mange regisserte aktiviteter. Derfor ønsker vi at barnehagen skal være en arena der det er rom for mye lek og fantasi, både inne og ute. Det er i leken barna knytter vennskapsbånd. Det er i leken de utvikler sosial kompetanse. Det er i leken de lærer

Mål:

* Barna får tid til å leke
* Barna knytter vennskapsbånd gjennom lek

Hvordan gjør vi dette:

* Gi felles opplevelser som gir utgangspunkt for lek
* Gi trygghet og positiv selvfølelse for barn i lek
* Være aktive voksne med i leken på barnas premisser
* Observere og diskutere barnas lek
* Ha regelleker og sangleker
* Oppfordre til lek med alle, ikke bare de som de alltid er med
* Sørge for utfordringer. Gi barna noe å strekke seg etter

Læring

*”Barnehagen skal støtte barns nysgjerrighet, vitebegjær og lærelyst, og bidra til et godt grunnlag for livslang læring”* (Rammeplanen)

Barn lærer gjennom alt de gjør. Derfor er det viktig at barnehagen legger til rette for varierte aktiviteter. Noen barn er villige til å prøve nye ting, andre må hjelpes mer på vei. Det er viktig at personalet i barnehagen støtter og utfordrer også disse barna.

Mål

* Gi barna varierte aktiviteter og opplevelser
* Se barna, gi hver enkelt noe de kan strekke seg etter

Hvordan gjør vi dette:

* Ha spennende emner som engasjerer både barna og personalet
* Gi barna varierte formingsoppgaver der de får prøve forskjellige materialer
* Kreve noe av barna. For eksempel ikke alltid ta det letteste puslespillet
* Bruke kreativitet og oppfinnsomhet i samlinger og andre aktiviteter
* Finne en balanse mellom voksenstyrte og barnestyrte aktiviteter

Sosial kompetanse

*”Sosial kompetanse handler om å kunne samhandle positivt med andre i ulike situasjoner”* (Rammeplanen)

I barnehagen ønsker vi at barna skal få en trygghet for at de kan bringe noe positivt inn i gruppa. Vi vil at barna skal få oppleve gode relasjoner og gode opplevelser i barnehagen slik at de utvikler evnen til å omgås andre på en positiv måte.

Mål:

* Utvikle empati
* Utvikle vennskap

Hvordan gjør vi dette:

* Voksne er gode rollemodeller
* Legge til rette for gode felles opplevelser
* Skape gode relasjoner. Både mellom voksen og barn, og barn og barn
* Lytte til barna
* Snakke om konfliktsituasjoner. Bruke rollespill, plakater, steg for steg i blant annet samling
* Alltid ta tak i konflikter. Samtale med begge parter.

Barns medvirkning

*”Barn har rett til å uttrykke seg og få innflytelse på alle sider ved sitt liv i barnehagen”* (Rammeplanen)

I barnehagen vår ønsker vi at barna skal få oppleve at de har noe å si og at de respekteres. De skal støttes og oppmuntres til å si sine meninger og bli møtt med en anerkjennende holdning av de voksne.

Mål:

* Barna føler at de blir tatt på alvor

Hvordan gjør vi dette:

* Personalet bruker tid på å lytte, ha gode samtaler med barna
* Ha rom for å endre egne planer og forventninger
* Være fleksible og kreative, tørre å miste litt kontroll
* Gi barna små valg i hverdagen
* Finne en balanse mellom voksenstyrte aktiviteter og barnestyrte aktiviteter.
* Være observante ovenfor barnas kroppslige og språklige uttrykk

Foreldresamarbeid

Et godt samarbeid og forståelse mellom foreldre og barnehage er veldig viktig for barnets trivsel.

Vi ønsker at barnehagens personale skal være åpne og ærlige i møtet med foreldrene og at foreldrene føler at de kan være det samme i møtet med personalet.

Mål:

* Gjensidig respekt mellom foreldre og personalet

Hvordan gjør vi dette:

* Et velfungerende foreldresamarbeid
* Et velfungerende foreldreråd
* Daglig kontakt med foreldrene, fortelle litt om hvordan dagen til barnet har vært
* Foreldresamtaler
* Foreldremøter
* Forskjellige arrangementer, gode felles opplevelser.

Fagområdene

# Kommunikasjon, språk og tekst:

Kommunikasjon:

Kommunikasjon er alt vi gjør og sier når vi er sammen. Den er både verbal og nonverbal.

Det må være et samsvar mellom disse. Det er grunnleggende for god kommunikasjon å ha evnen til å lytte

Mål

* God kommunikasjon

0 – 3 år

* Vekselvis turtaking mellom barn og voksne i samtalen
* Sette ord på det barnet peker på.
* Snakke med barna i de daglige rutinene. (Stellebordet, måltider)
* Tid til å la barna få uttrykke seg
* Korte setninger. 1, 2, 3 ords.

3 – 6 år

* Bruke sangleker, sanger, rim og regler
* Bøker som passer til barnets utviklingstrinn
* Lage fortellinger (fortsettelsesfortellinger) sammen med barna
* Bruke lengre setninger
* Bruke hermeleker

Språk:

Mål : Gi språklig stimulering

1 åring:

* Snakke med barnet, ha god blikkonktakt. Det gir trygghet og tillit.
* Bruke billedbøker
* Bruke rim, regler
* Gi positiv respons på barnets ”språk”. Imitere lyder, babler barnet, babler vi tilbake
* Bruke enkle sanger

2 åringen:

* Smake på ord og lyder
* Benevne gjenstander, personer, farger. Eks: Hvor er den røde ballen
* Helt enkle bøker i tillegg til pekebøker
* Ikke bruke babyspråk
* Synge barnesanger, rim og regler

3 åringen:

* Bruke spill, puslespill
* Slå rytme i ord – rim. (Pinner, trommer, klappe)
* Sette ord på handlinger, hverdagsaktiviteter
* Begynne med riktig blyantgrep
* Bruke sanger, rim og regler
* Bevisst på kroppsspråket vårt. Stemmeleie, styrke
* Prøve å svare på alle hva, hvordan, hvorfor spørsmålene

4 åringen:

* Gode samtaler
* Bruke tid på å lese og se i bøker
* Bruke mye sang
* Leke med bokstaver
* Memory, lotto, spill
* Rytme i ord, rim og regler

5 åringen:

* Lekeskriving, begynnende skriving
* Lete etter bokstaver
* Førskoletrening
* Ha bokstaver synlig i barnehage
* Riktig blyantgrep
* Hermeleker, lage tøyseord.
* Lese fortsettelsesbøker med lite bilder

Tekst:

Tekst kan være både skriftlige og muntlige fortellinger. Det er tekst i rim, regler og sang.

Mål:

* Få varierte opplevelser med bøker, fortellinger ord og bokstaver

0 - 3 år:

* Rable
* Lese korte, enkle bøker.
* Synlige bokstaver
* Bøker tilgjengelig av ulik form/størrelse
* Synlige navn

3 - 6 år

* Lekeskrive
* Lesestund. Barna liker å lese og bli lest for
* Bruke spill
* Synlige bokstaver
* Bruke data og internett

# KROPP, BEVEGELSE OG HELSE

**I Rammeplanen står det:**

”*Gjennom arbeid med kropp, bevegelse og helse skal barnehagen bidra til at* *barna:* *får en positiv selvoppfatning gjennom kroppslig mestring. Skaffer seg gode erfaringer med varierte og allsidige bevegelser og utfordringer. Videreutvikler sin kroppsbeherskelse, grovmotorikk og finmotorikk, rytme og motoriske* *følsomhet*. *Får gode erfaringer med friluftsliv og uteliv til ulike årstider.Utvikler glede ved å bruke naturen. Forståelse av hvordan man bruker naturen samtidig som man ivaretar naturen.*

*Utvikler forståelse og respekt for egen og andres kropp, og for at alle er forskjellige.Får kunnskap om menneskekroppen og forståelse for betydningen av gode vaner og sunt* *kosthold.”*

I barnehagen vår er vi heldige. Her har vi supre områder rett utenfor barnehagen. Vi har også tilgang til gymsalen ved barneskolen en gang i uka.

Mål:

* God motorikk og god helse

Her følger noen metoder vi skal følge:

**UNDER MÅLTID PÅ KJØKKENET.**

* Bevisstgjøre barna på hva som er sunn mat.
* Lærer om ulike typer mat.
* Smøre mat selv. Er med på å lage mat, bake brød.
* Øye / hånd koordinasjon.
* Hygiene, vask av hender, renslighet.
* Øve på å sitte stille på en stol ved bordet.
* Hva snakker vi om ved bordet – tenk holdninger.
* Øve på å smake på mat de i utgangspunktet tror/mener de ikke liker**.**

**SAMLINGSSTUND.**

* Øve på å sitte rolig..
* Respektere at når andre snakker må de selv vært stille.
* Rekke opp hånden.
* Gjennom konfliktløsning jobber vi med respekt for hverandre. Akseptere at man er forskjellige.
* Bevegelsesleker / sangleiker. Mimelek – dansing.
* Bevisstgjøre navn på kroppsdeler.
* Bruk av rytmeinstrumenter, bruk av rim og regler.
* Gi hverandre positiv tilbakemelding. styrke selvfølelsen(bursdagssamling)

**I LEKEN:**(INNE, UTE, STYRTE AKTIVITETER, FELLESROM/GYMSAL)

* Bruke GYMSALEN ved skolen 1 gang i uken til gym, danse, sangleiker, tradisjonelle barneleiker, sang, bevegelse
* ball-leik, ulike former for sisten, hinderløype, stafett o.l.
* rulle ned bakken, balansere, skli, klatre, huske, sykle, hoppe paradis, hoppe tau og strikk. Ball-leik. Sansemotorikk.
* Div. lek med snø. Vi går på ski på jordet.
* Voksne starter opp utelek, f. eks ”rødt lys”

**I GARDEROBEN:**

* Legge til rette for at barna skal lære å kle på seg selv. Finmotorikk ved å lukke glidelåser,

 knyte snorer og lisser.

* Lære begreper om kroppen, f. eks høyre, venstre ben.
* Bevisst på hva man skal ha på seg i forhold til vær. Veilede foreldre i forhold til riktig tøy for at barna skal ha det best mulig ute i all slags vær.
* Dotrening, vente på tur, renslighet / hygiene.
* Gi barna tid til å kle på seg selv. Oppmuntre og skryte når de får ting til.
* Barn må se hverandre / hjelpe hverandre.

**I SKOGEN ELLER PÅ ANDRE TURER:**

* Bruke god tid på turene.
* Gi barna variasjon i forhold til terreng.
* Hyggen ved et måltid ute – bål. Gi barn gode opplevelser i naturen, slik at de trives ute f.eks. i skogen, slik at de vil ta vare på den
* Rydde oppe etter seg før man går tilbake fra tur.
* Vi tenker grunnleggende trafikkregler når vi beveger oss på vei.
* Klatre i trærne.
* Bruke tau til å balansere på.
* Plukke bær og bruke det til noe.
* Lære om bær, frukt, sopp, spiselige / ikke spiselige.

Her følger en plan på hvordan vi skal nå våre mål med de enkelte aldergruppene.

1åringer:

Mål:

* Få en positiv selvoppfatning gjennom kroppslig mestring

Hvordan gjør vi dette:

* Støtte barnet i utvikling.
* Gi barnet mulighet til å prøve ut egne grenser og begrensninger.
* Gi barnet oppgaver som utfordrer, men allikevel mestrer.'
* Gi mulighet for variert lek ute og inne.
* La barnet gjøre seg kjent med egne følelser og sanser.
* Gi gode tilbakemeldinger.
* La barnet få tid til å utforske.

2 åringen:

Mål:

* Beherske mer kroppslig bevegelse/balanse
* Utvikle fin/grovmotorisk mestring

Hvordan gjør vi dette:

* Leke med barna.
* Gi tilbakemeldinger.
* Utfordre mer etter hvert som evnene øker.
* Ball-lek, trille, kaste, sparke, og etter hvert ta imot ball.
* Være ute i variert terreng.
* Utforske naturen.
* Danse til musikk.

3 åring :

Mål:

* Få forståelse for egne og andres følelser og at vi er forskjellige
* Respekt for egen og andres kropp
* Bli kjent med seg selv og sin familie
* Styrke selvfølelsen ved mestring
* Kunne bruke alle grunnbevegelser

Hvordan gjør vi dette:

* Bli kjent med egen kultur.
* Øve på tre-hjulsykkel, klatre, balansere
* Legge til rette for nye utfordringer.
* 3 åringen trenger MYE ros.
* Pottetrening.
* Nye utfordringer i gymsalen som å hoppe med samlede bein.
* Trappegåing med ett bein foran det andre.

4 åringen:

Mål:

* Ha kunnskap om kroppen, og forståelse av at god helse og kosthold har en sammenheng
* God motorikk, både fin og grov og vise utholdenhet

Hvordan gjør vi dette:

* La barna bli kjent med egen kropp.
* Lære gode vaner for påkledning.
* Klare å kle seg selv.
* Øve på motoriske ferdigheter som går over noe tid.

5 åringen:

Mål:

* Bli mer selvstendig
* Forberede til skole
* Bli kjent med forskjellige idretter og friluftsaktiviteter
* Bli kjent med trafikkregler
* Være selvstendig i motoriske aktiviteter

Hvordan gjør vi dette:

* La barna være mye ute.
* Organisert fotball, sykling og annen lek som er voksenstyrt.
* Øve på å ta imot felles beskjeder.
* Være med på matlaging.
* Gi barna kjennskap til trafikkregler.
* Utfordre barna under kontrollerte forhold.
* Gi utfordrende oppgaver motorisk og intellektuelt (vanskelige puslespill og etter hvert førskoletrening)

## Kunst kultur og kreativitet

Mål:

* Barna utvikler sine kreative evner, sin fantasi og viser skaperglede
* At vi gjennom kreative aktiviteter stimulerer fantasi, sansing, motorikk persepsjon, (evnen til å motta og bearbeide informasjon) og samarbeid.

1-2 åringen:

* Får erfaring med todimensjonal forming som maling, tegning, klippe og lime
* Får erfaring med tredimensjonal forming som kitt, klosser og sand
* Opplever glede med å få lage noe med mer fokus på prosess enn produktet
* Lære 3-4 fargenavn
* Utvikle kreativitet gjennom lek. Ha tilgjengelig materiale til rollelek. (utkledningsklær og lignende)
* Synge mye
* Bli kjent med noen instrumenter
* Bruke litt drama/dukketeater. Se på andre som dramatiserer
* Lytte til musikk/bevege seg til musikk
* Får undre seg over naturen til alle årstider

3-4 åringen:

* Får utrykke seg på sin måte med forskjellig formingsmateriell. Kitt, maling, tegne, perle, trykk.
* Lære primærfargene rød, gul og blå
* Blande primærfarger og få sekundærfarger
* Lek med ulike maleteknikker, sugerørbilde, brettebilde og lignende
* Følge tegneutviklingen fra rabbel til hodefoting
* Finne formingsmateriell i naturen
* Øve på å klippe og lime(collage)
* Prøve ulike instrumenter. (Rytme)
* Høre musikk/ bevege seg til musikk
* Bruke dramatisering av eventyr, bibelfortellinger
* Bruke mye sanger
* Bruke gode bøker, lese og se fine bilder
* Bruke estetiske virkemidler til advent, påske, misjonsuke.

5 åringen

* Lære enkel fargelære – forskjell på primær og sekundærfarger
* Bruke forskjellige maleteknikker
* Prøve ut ulike formingsmateriell
* Ha tilgjengelig materiell av bøker, bilder, utkledningstøy og lignende
* Lære nye sanger. Synge mye.
* Høre musikk – bevegelse til musikk
* Dramatisere, få roller, lære replikker (eventyr, julespill, bibelfortellinger)

Vi vil bruke barnehagen som en arena til formidling av kunst og kultur ved å få besøk av folk som spiller, synger, formidler og lager ting.

Vi vil også gå sammen på teater, konsert og utstilling dersom noe er tilgjengelig for oss.

# Natur, miljø og teknikk

Naturen vil alltid ta en stor del i vår barnehage, både gjennom hverdagen i utetid på området vårt og turer, og gjennom emner vi har gjennom året. Vi ønsker at barna skal lære å sette pris på naturen til alle årstider og i all slags vær.

Rammeplanen sier

*”det er et mål at barn skal få en begynnende forståelse av betydningen av en bærekraftig utvikling. I dette inngår kjærlighet til naturen forståelse for samspillet i naturen og mellom mennesket og naturen. ”*

Mål:

* Oppleve gleden ved å være ute i all slags vær og til alle årstider
* Skape forståelse for samspill i naturen
* Skape forståelse for å ta vare på naturen
* Barna blir kjent med dyr
* La barna bli kjent med tekniske leker og utstyr

Hvordan gjør vi dette

0-3 åringen:

* Bruke uteområdet vårt flittig.
* Ta i bruk nærområder til barnehagen. Gå på turer
* Ha leketøy som er tilpasset barnets alder og interesser
* Se til at barna har komfortable klær. At de ikke blir for varme eller for kalde.
* Samle materiell fra naturen og snakke om det.
* Plukke søppel som ikke hører til i naturen. Kildesortere
* Ha bøker om dyr. Besøke og se på dyr
* Bli kjent med tekniske virkemidler på et enkelt nivå
* Bli med på eksperimenter med vann, luft og jord

3-6 åringen:

* La barna være med på å bestemme turer
* Lære om årstider og erfare dem.
* Lære om næringskjeder i naturen. Hvem spiser hvem.
* Få se og erfare de forskjellige kretsløpene i naturen
* Lære om miljøvern. Kildesortere. Få erfare hva søppel kan bli til.
* Ha kjøkkenhage. Så og høste.
* Få erfare hvor maten kommer fra. Lage mat av råvarer.
* Ha aktive voksne som stopper opp og følger barnas interesse og observasjoner eller oppfordrer til det. ( for eksempel se og høre fugler, insekter, telle årringer og lignende)
* Få erfare fysikk og kjemi gjennom forskjellige eksperimenter.
* Få erfaringer med dagens teknologi. (eks kjøkkenmaskiner, kontormaskiner, fotoapparat, data og lignende)

# Etikk religion og filosofi

Kvås Barnehage har en utvidet kristen formålsparagraf. Det betyr at vi har rett til å la det kristne budskapet prege barnehagen. Samtidig som vi lever i et kristent land er så blir samfunnet mer og mer preget av ulike livssyn, holdninger, skikker og tradisjoner. I følge rammeplanen skal barnehagen reflektere og respektere det mangfoldet som er representert i barnehagen, samtidig som den skal ta med seg verdier og tradisjoner i den kristne kulturarven.

I og med at vi er en liten barnehage der alle er samlet er det naturlig at mål og gjennomføring på dette gjelder alle alderstrinn.

Mål:

* Barna skal få kjennskap til kristne høytider og tradisjoner
* Utvikle interesse, toleranse og respekt for hverandre
* Få kjennskap til kristne grunnverdier, tro og bibelen
* Få kjennskap til andre kulturer
* Barna viser gode følelsesuttrykk for hverandre og omgivelsene
* Barnet blir bevisst på seg selv og styrker egen identitet

Hvordan gjør vi dette:

* Markering av jul, påske, pinse, Kristi himmelfart
* Bevisste voksne som skaper relasjoner mellom barn og tar del i leken.
* Gjennom samlinger med kristent innhold og sanger
* Gjennom misjonsuker med fokus på andre kulturer og folkeslag
* Barnet blir gitt valg i hverdagen
* Voksne stiller spørsmål som får barnet til å tenke og filosofere
* Lar barna finne løsninger selv
* Personalet skal bidra til at barna får erfaring med
	1. Egne og andres følelser
	2. Vise empati
	3. Mestring av sinne
	4. Problemløsning, konflikthåndtering

# Nærmiljø og samfunn

Norge er et demokratisk land, og det vil vi at skal gjenspeile seg i barnehagen. Barnehagen er ofte barnets første skritt i et fellesskap utenfor familien. Vi vil at barna skal oppleve trygghet og nysgjerrighet i det møtet. Vi vil at barna skal føle seg betydningsfulle i fellesskapet, at de har en stemme og en verdi

Vi ønsker at barna skal få oppleve lokalsamfunnet, tradisjoner og kultur gjennom barnehagen. Vi ønsker at barna skal ta med seg sine erfaringer hjemmefra og bruke det i vår gruppe.

Mål:

* Barnet skal få oppleve at de er i et fellesskap som motvirker mobbing
* Barna skal få oppleve at jenter og gutter er likeverdige
* Barna skal lære seg regler som vi har i barnehagen og regler vi har i samfunnet vårt
* Barna skal få erfare tradisjoner og utvikle forståelse for andre tradisjoner og andre levesett

Hvordan gjør vi dette:

* Ta hensyn til hverandre, både barn og voksne
* Ha vanlig høflighet(si takk, synge for maten, unnskyld, hei og hadet)
* Lære om nærmiljøet vårt, (kirken, skolen, krigens dager og lignende)
* Bruke litteratur og medier gjennom læring
* Lære om tradisjoner, (jul, pinse, påske, 17. mai og lignende)
* Misjonsuker og misjonsfest

# Antall, rom og form

Barn erfarer mye matematikk gjennom hverdagen; dagsrytmen og rekkefølge, tid og klokken, antall, telling, ulike former, symmetri, mønster, logikk og argumentasjon, likt og ulikt. De er tidlig interessert i tall. Barnehagen skal hjelpe barna å få begreper for det de erfarer og utfordre de videre.

Mål:

* Styrke den matematiske utviklingen
* Forberede til skole

Hvordan gjør vi dette:

**1og 2 åringene:**

* *Logikk og forklaring*
	+ De voksne forklarer hva og hvorfor.
	+ Ta barns argumentasjon på alvor.
* *Tall og telling*
* Telling ved berøring av gjenstander.
* Telling av tær og fingre.
* Erfaring med tallene 1-10 gjennom sanger, regler, eventyr og fortellinger.
* Parkobling f. eks en kopp til hvert barn.
* Kunne telleramsa fra 1-5.
* Skille mellom en – to – mange
* *Geometri*
* Få erfaring med geometriske former, både to og tre dimensjonalt, gjennom:
* Puttekasse og puslespill.
* Enkle illustrasjoner som ball, hjul og andre gjenstander.
* Formings aktiviteter og lek.
* At de voksne benevner disse formene i hverdagen (firkant, trekant, runding, kule, sylinder og terning)
* Få kjennskap til ulike former i geometri: sirkel, trekant, firkant osv.
* Få erfaring med projektiv geometri, for eksempel en stor ting ser liten ut på avstand.
* *Lokalisering*
	+ Plasseringsord som over, under, ved siden av, bak, foran, inni.
	+ Erfaring med egen kropp over, under, gjennom osv.
* *Design*
	+ Lage mønster
	+ Likt og ulikt eks billedlotto.
* *Lek og spill*
	+ Lære rekkefølge gjennom at det er hver sin tur.
	+ Erfaring med geometri gjennom lek med klosser og annen konstruksjonslek.
* *Får erfaring og en begynnende forståelse av sortering:*
* Puttekasse; ulike former, farger
* Sorteringer av leker i ulike bokser etter størrelse og farge.
* Perling; sortering av de ulike fargene.

**3-4 åringen :**

* *Logikk og forklaring*
	+ De voksne forklarer hva og hvorfor (f. eks om ulike fenomener)
	+ De voksne tar barns argumentasjon på alvor
* *Tall og telling*
	+ For eksempel gjennom temaet dagens barn: telle fingrer, tær
	+ Begynner med peketelling
	+ Lærer enkle telleremser som poli –en, 1-2-3-4-5- reven han var slem, ormen lange
	+ Kunne telleremsen fra 1-10
	+ Parkokobling (en-til-en korrespondanse) for eksempel dekke bord: en tallerken, en kopp, osv til hver
	+ Kan dele likt med en venn
	+ Å oppfatte antall gjenstander opptil tre uten å måtte telle
* *Geometri*
	+ Blir kjent med ulike geometriske former som sirkel, oval, trekant, kvadrat og rektangel for eksempel ved formingsaktivitet som klipping og liming, og sammenligner de med ting i naturen (egget er ovalt, sola er sirkelformet, huset er rektangulært)
* *Lokalisering*
	+ Følger instruksjoner knyttet til plasseringsord (foran, bak, under, gjennom)
	+ Går til rett sted på oppfordring
	+ Henter gjenstander som det trenger i sin aktivitet, for eksempel en spade til sandkassa, dukkevogn i dokkekroken.
* *Design*
	+ Lage mønster, for eksempel ved trykking i kitt eller maling
	+ Tre perler på snor
	+ Legger puslespill med tre-fire brikker slik at de danner et bilde
	+ Lage legofigurer.
* *Måling*
	+ Målenheter som angir høyde, vekt og volum for eksempel ved baking.
* *Lek og spill*
	+ Spill som Lotto, memory, yatzy, quips
	+ Bygger med ulike konstruksjonsleker som duplo, lego og firkantformer
* *Sortering*
	+ ved å rydde leker på rett plass
	+ ordner gjenstander etter størrelse i rekke (for eksempel terninger ,brikker,, biler)
* I alle aktiviteter og situasjoner skal personalet bidra til at barna lærer riktig matematisk språk, gjennom for eksempel å bruke ord som beskriver (for eksempel myk bamse, gule biler.)

**5-åringen:**

* *Logikk og forklaring*
	+ De voksne forklarer hva og hvorfor. Eks: om ulike fenomener.
	+ De voksne tar barns argumentasjon på alvor
	+ Resonnerer seg fram til hva som kommer først og sist i påkledning
	+ Kan dra slutninger ut av erfaringer. Eks: når det regner bør en ha regnklær på.
* *Tall og telling*
	+ Telle antall barn hver dag, hvor mange barn mangler vi og hvor mange vi er til sammen.(opprop i samlingsstund)
	+ Hvilken dag det er, dato (tall), tid, måned og år.
	+ Øve på telleremser gjennom ulike regler, sanger og eventyr. Eks: Geitekillingen som kunne telle til ti.
	+ Kunne telleremsen fra 1-20
	+ Parkobling (en-til-en korrespondanse) for eksempel dekke bord til fem: en tallerken, kopp osv til hver
	+ Kan dele likt med to venner
	+ Å oppfatte antall gjenstander opptil fem uten å måtte telle. Gjenkjenne tallbilde.
* *Geometri*
	+ Navngir ulike geometriske former som sirkel, oval, sylinder, trekant, kvadrat og rektangel og lager dem for eksempel ved kropp eller formingsaktiviteter
	+ Finner geometriske former i barnehagen og i nærmiljøet ved for eksempel å telle antall røde hus, lastebiler som kjører på veien, se på ulike skilt etc.
	+ Speilsymmetri, rotasjonssymmetri og parallellforskyvning.
* *Lokalisering*
	+ Følger instruksjoner knyttet til plasseringsord (foran, bak, under, gjennom) og kan bruke disse ordene selv.
	+ Henter gjenstander som det trenger i sin aktivitet (for eksempel blyanter og tegneark)
	+ Går til rett sted på oppfordring
* *Design*
	+ Lage mønster, for eksempel ved perling
	+ Lage mønster ved tegning eller maling
	+ Lage mønster ved bruk av naturmaterialer
* *Måling*
	+ Målenheter som angir høyde, vekt og volum for eksempel ved baking
	+ Bruke målbånd, tau på 1 meter
* *Lek og spill*
	+ Spill som dataspill, ludo, lotto, memory, stigespill
	+ Bygger med ulike konstruksjonsleker som duplo, lego,
	+ Butikklek.
* *Sortering*
	+ Sortere knapper, trær, kongler, steiner i ulike og like størrelser, farger og former
	+ Rydde leker i rette kasser
* I alle aktiviteter og situasjoner skal personalet bidra til at barna lærer riktig matematisk språk, gjennom for eksempel å bruke ord som beskriver (for eksempel røde knapper, harde klosser)